ที่ มท ๐๘๑๐.๒/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

กุมภาพันธ์ 2563

เรื่อง โครงการ 20-IN-88-GE-SMN-A: Study Mission to a Nonmember Country on Smart Cities

and Urban Mobility

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย 1. สำเนาหนังสือสถาบันเพิ่มผลผลิตแห่งชาติ ที่ สพช 20039/2563

ลงวันที่ 28 มกราคม 2563 จำนวน 1 ชุด

2. สรุปรายละเอียดโครงการฯ จำนวน 1 ชุด

ด้วยกรมส่งเสริมการปกครองท้องถิ่นได้รับแจ้งจากสถาบันเพิ่มผลผลิตแห่งชาติว่า องค์การเพิ่มผลผลิตแห่งเอเชีย (Asian Productivity Organization- APO) ซึ่งประเทศไทยเป็นภาคีสมาชิก ได้แจ้งรายละเอียดโครงการ 20-IN-88-GE-SMN-A: Study Mission to a Nonmember Country on Smart Cities and Urban Mobility ระหว่างวันที่ ๘ – ๑๒ มิถุนายน ๒๕๖๓ ณ กรุงลอนดอน สหราชอาณาจักร และขอให้กรมส่งเสริมการปกครองท้องถิ่นพิจารณาเสนอชื่อผู้ที่มีคุณสมบัติเหมาะสม จำนวน ๑ ท่าน จัดส่งให้สถาบันเพิ่มผลผลิตแห่งชาติ เพื่อจะได้เสนอให้องค์การเพิ่มผลผลิตแห่งเอเชียพิจารณาต่อไป ทั้งนี้ สถาบันเพิ่มผลผลิตแห่งชาติจะสนับสนุนค่าที่พัก ค่าเดินทางภายในประเทศ และเบี้ยเลี้ยงให้กับผู้ที่ได้รับการตอบรับเข้าร่วมโครงการ และขอให้หน่วยงานต้นสังกัดของผู้เข้าร่วมโครงการรับผิดชอบค่าใช้จ่าย ได้แก่ ค่าโดยสารเครื่องบินไปกลับ ค่าธรรมเนียมเข้าร่วมโครงการ ค่าธรรมเนียมจัดทำหนังสือเดินทาง ค่าวีซ่า และค่าจัดทำประกันสุขภาพและอุบัติเหตุ โดยโปรดตรวจสอบรายละเอียดค่าใช้จ่ายใน Project Notification และรายละเอียดการเข้าร่วมโครงการได้ที่เว็บไซต์ http://www.ftpi.or.th/services/apo/application/qualification

กรมส่งเสริมการปกครองท้องถิ่น จึงขอความร่วมมือจังหวัดประชาสัมพันธ์โครงการดังกล่าวให้ข้าราชการสำนักงานส่งเสริมการปกครองท้องถิ่นจังหวัด และผู้บริหาร/ข้าราชการ/พนักงานส่วนท้องถิ่นในพื้นที่ทราบ โดยขอให้จัดส่งใบสมัครให้กรมส่งเสริมการปกครองท้องถิ่น ภายในวันอังคารที่ ๒๔ มีนาคม ๒๕๖๓ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.อสถ. ...........................................

ผอ.กพส. ........................................

ผอ.กง.วถ. ......................................  
หน.กง./หน.ฝ. ................................

หน.ง. .............................................  
จนท. .............................................

กองพัฒนาและส่งเสริมการบริหารงานท้องถิ่น

กลุ่มงานวิชาการและวิจัยเพื่อการพัฒนาท้องถิ่น

โทร. ๐ ๒๒๔๑ ๙๐๐๐ ต่อ ๒๒๑๒โทรสาร ๐ ๒๒๔๓ ๑๘๑๒

ผู้ประสานงาน นางสาวสุพรรษา จ้อยศิริ

หมายเลขโทรศัพท์ 08 9973 4803